For at komme i betragtning til denne tilskudspulje, skal din virksomhed blandt andet opfylde disse betingelser: SMV-status med min. 3 årsværk i seneste afsluttede regnskabsår En omsætning på min. 2 mio. kr. og maksimalt 50 mio. euro.  Dansk CVR-nummer Projektet skal bidrage til at opfylde dine ambitioner om vækst og have en digital og teknologisk nyhedsværdi for din virksomhed 1:1 medfinansiering (enten som egne afholdte timer, kontant betaling eller en kombination) For at opnå et tilskud fra en af puljerne, skal virksomheden investere et tilsvarende beløb, det afregnes dog i interne timer til en fast timetakst. Det vil sige, at virksomheden skal registrere, hvor mange timer de selv bruger på projektet. Som en del af tilskuddet følger en workshop, med inspiration til, hvordan du kan gribe den digitale omstilling an. Deltagelse i workshoppen er en forudsætning for at kunne gøre brug af tilskudsvoucheren til privat rådgivning. Workshoppen afholdes af Erhvervshuset. Når projektet er gennemført, modtager virksomheden en regning fra den private rådgiver svarende til tilskuddet + moms, som skal betales. Derefter anmoder virksomheden om udbetalingen af de 100.000 (uden moms) fra SMV:Digital.